text: Knivstikkeri i Erritsø
  30 juli 2012 kl. 08.12
  En 35-årig mand stak en anden mand med en stor kniv i ryggen under et skænderi i Erritsø kl.3.30 i nat. Stikket ramte mellem skulderbladene og anrettede kun mindre skade.
  Den 35-årige, der er kendt for volds-kriminalitet, blev anholdt. Politiet overvejer netop nu, om han skal fremstilles i grundlovsforhør.
  De to mænd, der kender hinanden, var kommet i diskussion i et privat hjem på Møllebo Alle i Erritsø.
  